Trei polițiști locali din București au fost reținuți de DNA. Ar fi luat mii de euro șpagă la controalele făcute în Sectorul 1
Trei polițiști locali din Sectorul 1 al Capitalei au fost reținuți pentru 24 de ore pentru luare de mită, trafic de influență și fals. Agenții ar fi pretins și primit mii de euro șpagă de la mai multe societăți comerciale, pentru a nu le sancționa. Pentru a proba acuzațiile, marți, procurorii DNA au făcut 8 percheziții în dosar.